หุ้นไทยวันนี้ปิดลบ 5.86 จุด
ดัชนีหุ้นไทยปิดตลาดที่ 1,300.84 จุด ลดลง 5.86 จุด หรือ 0.45% มีมูลค่าการซื้อขาย 32,953.44 ล้านบาท
6 พ.ย. 2555

ดัชนีหุ้นไทยปิดตลาดที่ 1,300.84 จุด ลดลง 5.86 จุด หรือ 0.45% มีมูลค่าการซื้อขาย 33,411.90 ล้านบาท
ดัชนีหุ้นไทยวันนี้ (6 พ.ย.) เคลื่อนไหวผันผวน โดยในช่วงเช้าแกว่งตัวกรอบแคบในแดนบวก ก่อนที่ในช่วงบ่ายจะถูกแรงเทขายทำกำไรกดดัชนีลดลงมาปิดในแดนลบ เนื่องจากนักลงทุนกังวลว่าผลการเลือกตั้งสหรัฐอาจเป็นลบกับตลาดมากกว่า ส่งผลให้ดัชนีวันนี้ปิดที่ระดับ 1,300.84 จุด ลดลง 5.86 จุด หรือ 0.45% มีมูลค่าการซื้อขาย 33,411.90 ล้านบาท
หลักทรัพย์ที่มีการซื้อขายสูงสุด 5 อันดับได้แก่
ADVANC ปิดที่ 193 บาท เพิ่มขึ้น 3.50 บาท มูลค่าการซื้อขาย 1,451.74 ล้านบาท
PTTEP ปิดที่ 168.50 บาท ลดลง 0.50 บาท มูลค่าการซื้อขาย 1,447.46 ล้านบาท
CPF ปิดที่ 36 บาท เพิ่มขึ้น 0.50 บาท มูลค่าการซื้อขาย 1,231.13 ล้านบาท
SCB ปิดที่ 157.50 บาท ลดลง 2.50 บาท มูลค่าการซื้อขาย 1,199.67 ล้านบาท
PTT ปิดที่ 319 บาท ลดลง 3 บาท มูลค่าการซื้อขาย 1,168.48 ล้านบาท
นายสมชาย เอนกทวีผล ผู ้อำนวยการฝ่ายวิเคราะห์หลักทรัพย์ บริษัทหลักทรัพย์(บล.) ฟินันเซีย ไซรัส กล่าวว่า ดัชนีหุ้นไทยวันนี้ยืนในแดนบวกช่วงเช้า ก่อนที่ในช่วงบ่ายจะถูกแรงเทขายทำกำไรกดดัชนีลดลงมาปิดในแดนลบ ซึ่งส่วนหนึ่งน่าจะเป็นเพราะนักลงทุนขายทำกำไรก่อนการเลือกตั้งสหรัฐ เนื่องจากตลาดกังวลว่าผลการเลือกตั้งที่ออกมาอาจเป็นลบต่อการลงทุนมากว่า โดยเฉพาะความกังวลเกี่ยวกับความต่อเนื่องของนโยบาย อย่างไรก็ตามเชื่อว่าดัชนีหุ้นไทยในช่วงนี้จะเคลื่อนไหวกรอบแคบและมีช่วงปรับขึ้น-ลงไม่มาก เพราะยังไม่มีปัจจัยบวกหรือลบชัดเจน
ส่วนแนวโน้มหุ้นไทยพรุ่งนี้ค่าดว่าดัชนีจะเคลื่อนไหวในกรอบ 1,295-1,305 จุด โดยแนะนำให้นักลงทุนถือหุ้นเพื่อรอขายทำกำไรที่ระดับ 1,330-1,350 จุด ส่วนนักลงทุนที่ยังไม่มีหุ้นแนะนำให้หลีกเลี่ยงหุ้นกลุ่มหลักอย่าง พลังงาน แบงก์ และสื่อสาร และเลือกลงทุนหุ้นรายตัวที่มีแนวโน้มผลประกอบการปีนี้และปีหน้าดี